Diari Oficial de la Generalitat Valenciana


Sumari del DOGV 4478, del 10-04-2003 (2003/3606)

RESOLUCIÓ de 24 de març de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Addenda et Corrigenda al Conveni entre la Conselleria d'Agricultura, Pesca i Alimentació, el Ministeri d'Agricultura, Pesca i Alimentació i el Grup d'Acció Local Asociación para la Promoción y el Desarrollo de los Municipios Rurales de Camp de Túria per a l'aplicació del PRODER-2.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4478

Data del DOGV
:   10-04-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/3606


Data del document
:   24-03-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Agricultura, Pesca i Alimentació
    * administració central
    * associació
    * fons estructural
    * cooperació administrativa

RESOLUCIÓ de 24 de març de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Addenda et Corrigenda al Conveni entre la Conselleria d'Agricultura, Pesca i Alimentació, el Ministeri d'Agricultura, Pesca i Alimentació i el Grup d'Acció Local Asociación para la Promoción y el Desarrollo de los Municipios Rurales de Camp de Túria per a l'aplicació del PRODER-2. [2003/3606]
  
Subscrita, després de la tramitació prèvia reglamentària, entre la Generalitat Valenciana, el Ministeri d'Agricultura, Pesca i Alimentació i el Grup d'Acció Local ?Asociación para la Promoción y el Desarrollo de los Municipios Rurales de Camp de Túria?, el 13 de febrer de 2003, una Addenda et Corrigenda al Conveni entre la Conselleria d'Agricultura, Pesca i Alimentació, el Ministeri d'Agricultura, Pesca i Alimentació i el Grup d'Acció Local ?Asociación para la Promoción y el Desarrollo de los Municipios Rurales de Camp de Túria- per a l'aplicació del PRODER-2, i en compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 0211/2003, i que figura com a annex d'esta resolució.
  
València, 24 de març de 2003.- La subsecretària del Secretariat del Govern i Relacions amb les Corts: Amparo Koninckx Frasquet.
  
ADDENDA ET CORRIGENDA AL CONVENI ENTRE LA CONSELLERIA D'AGRICULTURA, PESCA I ALIMENTACIÓ, EL MINISTERI D'AGRICULTURA, PESCA I ALIMENTACIÓ I EL GRUP D'ACCIÓ LOCAL ?ASOCIACIÓN PARA LA PROMOCIÓN Y EL DESARROLLO DE LOS MUNICIPIOS RURALES DE CAMP DE TURIA- PER A L'APLICACIÓ DEL PRODER-2.
  
Advertits alguns errors o omissions en el conveni esmentat, les parts signatàries acorden salvar-les en els térmens següents:
  
Compareixença. On diu ?València, 12 de setembre de dos mil dos.-
  
Ha de dir ?València, 18 de setembre de dos mil dos.-
  
Compareixença segon paràgraf. Se suprimix l'expressió següent:
  
?i l'article 6, en relació amb la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la nova redacció feta en la Llei 4/1999, de 13 de gener.-
  
Tercer punt de l'exposició. S'afegix el text següent:
  
- ?de la Comunitat Valenciana a través d'actuacions promogudes pels grups d'acció local, en els térmens prevists en la lletra b) de l'article 15.1 del Reial Decret 2/2002, d'11 de gener.-
  
Clàusula segona, apartat 1. S'afegix el text següent:
  
- ?que es transferirà al grup d'acció local.-
  
Clàusula segona, apartat 2, primer paràgraf. S'afegix el text següent:
  
- ?que es transferirà a la comunitat autònoma per a la remissió al grup d'acció local, amb l'acord previ de la Conferència Sectorial d'Agricultura i Desenrotllament Rural, d'acord amb el que es preveu en l'article 153 del text refós de la Llei General Pressupostària, aprovat per mitjà del Reial Decret Legislatiu 1091/1988, de 23 de setembre.-
  
Clàusula segona, apartat 2. S'afegix un tercer paràgraf amb el text següent:
  
?Així mateix, les entitats locals del territori d'actuació del grup d'acció local contribuiran al finançament del programa comarcal amb una quantitat estimada de 134.017 euros.-
  
Clàusula sisena, apartat 2. Queda redactat de la manera següent:
  
?2. En tot cas, per al conjunt de gastos de gestió i foment del programa, gastos de funcionament, assistències tècniques, mobiliari i gastos d'equipament informàtic i telemàtic necessaris per a l'execució del Programa de Desenrotllament Rural, sense perjuí de les disposicions de l'apartat tercer de l'article 19 del Reial Decret 2/2002, d'11 de gener, el grup d'acció local no podrà destinar més del 15% de les dotacions públiques assignades al seu programa i la seua composició i distribució temporal requerirà l'aprovació prèvia de la Conselleria.
  
Clàusula sisena. S'hi inclou un nou apartat:
  
?4. El finançament dels gastos a què es fa referència en la clàusula correspondrà a la Conselleria d'Agricultura, Pesca i Alimentació de forma complementària al conveni a càrrec de la línia T4732000 del Programa 714.70 dels pressupostos de la Generalitat Valenciana.-
  
Clàusula catorzena. S'afegix un nou apartat, el 3, amb el text següent:
  
?3. El grup d'acció local es compromet a complir les obligacions i garanties que hagen quedat establides en el programa regional i en la norma de convocatòria per a la selecció dels grups d'acció local.-
  
Annex I. Quadres financers. Es corregixen els quadros financers, els quals s'incorporen al present document en la nova versió.
  
I com a prova de conformitat, es firma el present document, a un únic efecte i en quatre exemplars, a la ciutat de València, a 13 de febrer de 2003.
  
El ministre d'Agricultura, Pesca i Alimentació, per delegació de firma (Orde de 18 de setembre de 2002), el director general de Desenrotllament Rural: Vicente Forteza del Rey Morales.
  
La consellera d'Agricultura, Pesca i Alimentació: Maria Àngels Ramon-Llín i Martínez
  
La presidenta del Grup d'Acció Local Asociación para la Promoción y el Desarrollo de los municipios rurales de Camp de Turia: Carmen Bellver Lis